paragraph_text: 1949. odlazi T. Marinić Beograd, gdje se u Saveznom ministarstvu prosvjete bavi pitanjima predškolskog odgoja djece. Postaje predsjednicom Nacionalnog komiteta Jugoslavije za problem predškolskog odgoja, te jednom od prvih počasnih članova Svjetske organizacije za brigu o djeci predškolskog uzrasta. Potom se vraća u Zagreb, u Savjet za narodno zdravlje i socijalnu politiku Vlade NR Hrvatske, te je 1952. godine uključena u tim koji osniva Višu stručnu školi za socijalne radnike u Zagrebu. U tu svrhu, upućena je u Nizozemsku, radi proširivanja stručnih znanja. Na Višoj stručnoj školi za socijalne radnike će djelovati do umirovljenja 1957. godine, kao predavač metoda socijalnog rada.<ref>